ส่วนที่ 1

ข้อมูลสรุป (Executive Summary)

บริษัท ชินแซทเทลไลท์ จำกัด (มหาชน) (“บริษัทฯ” หรือ “SATTEL”) เดิมชื่อบริษัท ชินวัตร
แซทเทลไลท์ จำกัด (มหาชน) ดำเนินธุรกิจทางด้านโทรคมนาคม (Telecommunications)
ประกอบธุรกิจหลัก 4 ธุรกิจ ได้แก่

1. ธุรกิจบริการสื่อสารดาวเทียมและบริการที่เกี่ยวเนื่อง

บริษัทฯ
เป็นผู้ให้บริการและดำเนินโครงการดาวเทียมสื่อสารแห่งชาติภายใต้สัมปทานจากกระทรวงเทคโนโลยีสารสนเทศและการสื่อสาร
(“MICT”) เป็นระยะเวลา 30 ปี สิ้นสุดปี พ.ศ.2564 ปัจจุบันบริษัทฯ
มีดาวเทียมที่ให้บริการแก่ลูกค้าทั้งสิ้นจำนวน 4 ดวง คือ ไทยคม 1A ไทยคม 2 ไทยคม 4
(ไอพีสตาร์) และไทยคม 5 ซึ่งบริษัทฯ ได้จัดส่งสู่วงโคจรเมื่อวันที่ 28 พฤษภาคม 2549 ที่ผ่านมา
โดยดาวเทียมไทยคม 5 มีพื้นที่ให้บริการครอบคลุมสี่ทวีป
เน้นการให้บริการส่งสัญญาณโทรทัศน์ โดยเฉพาะบริการส่งสัญญาณโทรทัศน์แบบส่งตรงไปตามบ้าน
(Direct-to-Home) และบริการส่งสัญญาณโทรทัศน์ประเภทภาพความคมชัดสูง (HDTV)
หรือบริการโทรคมนาคมอื่นๆ ต่อมา เมื่อวันที่ 2 ตุลาคม 2549 บริษัทฯ ได้ดำเนินการปลดระวาง
(De-Orbit) ดาวเทียมไทยคม 3 ออกจากวงโคจรค้างฟ้าตำแหน่งที่ 50.5
องศาตะวันออกไปสู่อวกาศ
ทั้งนี้เป็นผลสืบเนื่องจากการที่ระบบพลังงานไฟฟ้าของดาวเทียมไม่เพียงพอต่อการให้บริการ
อย่างไรก็ตามการดำเนินการดังกล่าวไม่มีผลกระทบใดๆ ต่อลูกค้า เนื่องจากบริษัทฯ
ได้ทำการโอนย้ายลูกค้าจากดาวเทียมไทยคม 3 ไปยังดาวเทียมไทยคม 5 ตั้งแต่วันที่ 13 กรกฎาคม
2549

ปัจจุบัน ไอพีสตาร์เปิดให้บริการครอบคลุมทั่วประเทศแล้วจำนวน 7 ประเทศ ได้แก่ ประเทศไทย
ออสเตรเลีย นิวซีแลนด์ เวียดนาม พม่า ลาว
และจีน โดยจีนและอินเดียเป็นตลาดที่ใหญ่และสำคัญสำหรับโครงการไอพีสตาร์
เนื่องจากทั้งจีนและอินเดียเป็นตลาดอินเทอร์เน็ต ความเร็วสูงที่ใหญ่ที่สุดในภูมิภาคเอเชีย-แปซิฟิก
ในปีที่ผ่านมา
จีนและอินเดียมีอัตราการเติบโตของจำนวนผู้ใช้งานอินเทอร์เน็ตความเร็วสูงเพิ่มขึ้นมาก
แต่ยังมีจำนวนประชากรจำนวนมากยังไม่ได้รับบริการอินเทอร์เน็ตความเร็วสูงเมื่อเทียบกับจำนวนประชากรทั้งประเทศ
และในปี 2550 บริษัทฯ มีแผนที่จะขยายพื้นที่ให้บริการไอพีสตาร์ในอีก 7 ประเทศ
ที่เหลืออยู่ในแถบเอเชีย-แปซิฟิก

ภาวะอุตสาหกรรมดาวเทียมสื่อสารยังคงมีการเจริญเติบโตขึ้นอย่างต่อเนื่องถึงแม้จะมีสภาวะการแข่งขันค่อนข้างสูง
โดยบริษัทฯ มีแนวนโยบายในการสร้างมูลค่าเพิ่มให้กับลูกค้าโดยการพัฒนาผลิตภัณฑ์
และบริการเสริมต่างๆ นำมาประยุกต์ใช้กับงานทางด้านดาวเทียม เช่น
ชุดอุปกรณ์รับส่งสัญญาณปลายทางไอพีสตาร์ iCON series ซึ่งสามารถดาวน์โหลดข้อมูลได้ถึง 1
เมกะบิตต่อวินาที (1Mbps) และอัพโหลดได้ 512 กิโลบิตต่อวินาที (512 Kbps) และ “ไอพีสตาร์
ไอมูฟ” (IPSTAR iMOVE)
ซึ่งเป็นรถโมบายที่สามารถใช้งานบรอดแบนด์ผ่านดาวเทียมที่เร็วที่สุด และให้ประสิทธิภาพดีที่สุดในปัจจุบันสำหรับการใช้งานประเภทที่รถหรือพาหนะกำลังเคลื่อนที่อยู่  

2. ธุรกิจโทรศัพท์

บริษัทฯ เป็นผู้ให้บริการธุรกิจโทรศัพท์ใน 2 ประเทศ

-   บริษัท ลาว เทเลคอมมิวนิเคชั่นส์ จำกัด (“LTC”)
    เป็นกิจการร่วมค้ากับรัฐบาลของประเทศสาธารณรัฐประชาธิปไตยประชาชนลาว
    เป็นผู้ให้บริการในประเทศสาธารณรัฐประชาธิปไตยประชาชนลาว โดย LTC
    ได้รับสิทธิในการดำเนินธุรกิจโทรคมนาคมในประเทศลาว เป็นเวลา 25 ปี สิ้นสุดปี 2564
    ให้บริการโทรศัพท์เคลื่อนที่ (Cellular Phone) โทรศัพท์พื้นฐาน (Fixed Line)
    บริการโทรข้ามแดนอัตโนมัติ (International Roaming Service) และบริการวงจรเช่า
    (Leased line service) โดยปัจจุบัน LTC มีส่วนแบ่งการตลาดสูงสุดในประเทศ

  ในปี 2549 LTC มีอัตราการเติบโตของจำนวนผู้ใช้โทรศัพท์ประมาณร้อยละ 34
  โดยตลาดโทรศัพท์มือถือในประเทศลาวมีการขยายตัวมากเนื่องมาจากบริษัทผู้จำหน่ายเครื่องโทรศัพท์รายใหญ่มีการแข่งขันอย่างมาก
  ด้วยการนำเครื่องที่มีรูปแบบหลากหลาย และเทคโนโลยีที่ทันสมัยเข้ามาจำหน่าย
  ประกอบกับกิจกรรมส่งเสริมการขายของผู้ให้บริการด้านโทรศัพท์เคลื่อนที่แต่ละรายที่หลากหลายและต่อเนื่อง
  โดยลูกค้าส่วนใหญ่เป็นลูกค้าในระบบ Prepaid

-   บริษัท กัมพูชา ชินวัตร จำกัด (“CamShin”)
    เป็นผู้ให้บริการในประเทศกัมพูชาโดยได้รับสัมปทานในการดำเนินกิจการโทรศัพท์ในประเทศกัมพูชาเป็นเวลา
    35 ปี สิ้นสุดปี 2571 CamShin ให้บริการโทรศัพท์เคลื่อนที่ภายใต้ระบบ Digital Phone
    Services GSM1800 และ 900 MHz โทรศัพท์พื้นฐานภายใต้ระบบ CDMA 450
    และบริการโทรศัพท์ต่างประเทศแบบ VOIP โดยปัจจุบัน CamShin มีส่วนแบ่งตลาดเป็นอันดับ
    2 ในประเทศ

  ตลาดธุรกิจทางด้านโทรคมนาคมในประเทศกัมพูชามีการแข่งขันค่อนข้างสูง
  เนื่องจากระบบโทรคมนาคมของ ประเทศกัมพูชายังไม่ได้รับการพัฒนามากนัก
  โดยในประเทศกัมพูชามีจำนวนผู้ใช้โทรศัพท์เคลื่อนที่มากกว่าจำนวนผู้ใช้โทรศัพท์พื้นฐาน
  การแข่งขันภายในอุตสาหกรรมจึงขึ้นอยู่กับการขยายโครงข่ายโทรศัพท์เพื่อให้ครอบคลุมในพื้นที่ที่มีความต้องการใช้บริการ

ทั้ง LTC และ CamShin มี บริษัท เชนนิงตัน อินเวสเม้นท์ พีทีอี จำกัด (“Shenington”)
เป็นผู้ถือหุ้นในสัดส่วน ร้อยละ 49 และ ร้อยละ 100 ตามลำดับ ในขณะที่ SATTEL
ถือหุ้นโดยตรงใน Shenington ในสัดส่วนร้อยละ 100

3. ธุรกิจอินเทอร์เน็ต

บริษัทฯ เป็นผู้ให้บริการธุรกิจอินเทอร์เน็ตผ่านบริษัทย่อย/บริษัทร่วม/กิจการร่วมค้า ของบริษัทฯ
ทั้งสิ้น 5 แห่ง ได้แก่ 1) บริษัท ซีเอส ล็อกซอินโฟ จํากัด (มหาชน) (“CSL”)
ภายใต้สัมปทานจากการสื่อสารแหงประเทศไทย (“กสท.”) ให้
เปนผู้ใหบริการรับ-สงสัญญาณโทรทัศนผานดาวเทียม
และอินเตอรเน็ตผานดาวเทียมเปนระยะเวลา 22 ป สิ้นสุดป 2559
และเปนผูใหบริการอินเตอรเน็ตภายใต้ชื่อ ซีเอส ล็อกซอินโฟ (CS LoxInfo)
เพื่อใหบริการเครือขายอินเตอรเน็ตในเชิงพาณิชย เปนระยะเวลา 10 ป สิ้นสุดป 2550
ดวยเครือขายทั้งภาคพื้นดินและผานดาวเทียม นอกจากนั้น CSL
ยังได้รับอนุญาตให้บริการอินเทอร์เน็ตแบบที่ 1 จากคณะกรรมการโทรคมนาคมแห่งชาติ (“กทช.”)
เป็นเวลา 1 ปี สิ้นสุดเดือนกันยายน 2550 โดย CSL
ได้เข้าเป็นบริษัทจดทะเบียนในตลาดหลักทรัพย์แห่งประเทศไทยเมื่อวันที่ 8 เมษายน 2547
(ดูรายละเอียดเพิ่มเติมจาก แบบแสดงรายการข้อมูล ของ CSL) 2) บริษัท กัมพูชา ชินวัตร จำกัด
ให้บริการอินเทอร์เน็ตในประเทศกัมพูชา 3) บริษัท ลาว เทลเลคอมมิวนิเคชั่นส์ จำกัด
ให้บริการอินเทอร์เน็ตในประเทศลาว 4) บริษัท ชิน บรอดแบนด์ อินเทอร์เน็ต (ประเทศไทย)
จำกัด 5) บริษัท เอดี เวนเจอร์ จำกัด (“ADV”) โดยในปี 2549 CSL ได้เข้าซื้อหุ้นสามัญของ
จากบริษัท ชิน คอร์ปอเรชั่น จำกัด (มหาชน) (“SHIN”) Mitsubishi Corporation และ
Mitsubishi (Thailand) Company Limited ทำให้ CSL ถือหุ้นใน ADV คิดเป็นร้อยละ 100
ของทุนจดทะเบียนของ ADV

4. ธุรกิจบริการจัดพิมพ์และเผยแพร่สมุดโทรศัพท์

บริษัทฯ เป็นผู้ให้บริการธุรกิจบริการจัดพิมพ์และเผยแพร่สมุดโทรศัพท์ผ่านบริษัทร่วม คือ บริษัท
เทเลอินโฟ มีเดีย จำกัด (“TMC”) ซึ่งถือหุ้นทั้งหมดโดย CSL โดย TMC ได้รับอนุญาตจาก ทศท.
เป็นระยะเวลา 10 ปี
ในการประกอบธุรกิจบริการจัดพิมพ์และเผยแพร่สมุดโทรศัพท์หน้าเหลืองทั่วประเทศไทยอย่างเป็นทางการเพียงรายเดียว
ตั้งแต่ฉบับประจำปี 2539 ถึง ปี 2548 ในปัจจุบัน
ธุรกิจบริการจัดพิมพ์และเผยแพร่สมุดโทรศัพท์สามารถดำเนินการได้โดยเสรี โดยบริษัทฯ
รับรู้รายได้จากธุรกิจบริการจัดพิมพ์และเผยแพร่สมุดโทรศัพท์ด้วยวิธีส่วนได้เสีย

ธุรกิจโทรคมนาคมเป็นธุรกิจที่ใช้เงินลงทุนสูง และมีความเสี่ยงในการดำเนินธุรกิจในหลายด้าน เช่น
ความเสี่ยงในด้านเทคโนโลยีและการปฏิบัติการ ความเสี่ยงในการประกอบธุรกิจ
ความเสี่ยงอันเกี่ยวข้องกับการเงิน ความเสี่ยงด้านการบริหารและการจัดการ
และความเสี่ยงด้านอื่นๆ ซึ่งรายละเอียดของความเสี่ยงได้เปิดเผยอยู่ในหัวข้อ ปัจจัยความเสี่ยงแล้ว

ปี 2549 บริษัทฯ มีขาดทุนสุทธิทั้งสิ้น 46 ล้านบาท เนื่องมาจากในปี 2549 บริษัทฯ
ได้ทำการตัดจำหน่ายดาวเทียมไทยคม 3 จำนวน 964 ล้านบาท นอกจากนั้น
ยังมีต้นทุนค่าเสื่อมราคาสินทรัพย์โครงการดาวเทียมไทยคม 4 (ไอพี-สตาร์)
และการเริ่มตัดค่าเสื่อมราคาสินทรัพย์โครงการดาวเทียมไทยคม 5
หลังจากเริ่มให้บริการอย่างเต็มรูปแบบในเดือนกรกฎาคม 2549
รวมถึงดอกเบี้ยจ่ายของโครงการทั้งสอง บริษัทฯ มีขาดทุนจากการดำเนินงาน 330 ล้านบาท
และมีกำไรก่อนดอกเบี้ยจ่าย ภาษี และ ค่าเสื่อมราคา 2,654 ล้านบาท โดยในปี 2549 บริษัทฯ
จ่ายผลประโยชน์ตอบแทนแก่ภาครัฐในรูปของส่วนแบ่งรายได้และภาษีจ่าย ทั้งสิ้นจำนวน 470
ล้านบาท และ 258 ล้านบาท ตามลำดับ

ณ วันที่ 31 ธันวาคม 2549 บริษัทฯ มีทุนจดทะเบียน 5,660,411,500 บาท ทุนชำระแล้ว
5,455,346,265 บาท (มูลค่าที่ตราไว้หุ้นละ 5 บาท) และ มี SHIN
เป็นผู้ถือหุ้นรายใหญ่โดยมีสัดส่วนการถือหุ้นรวมร้อยละ 41.32